cyanic-selkie/wikianc huggingface dataset:
Veronica Lake
Lake tok flysertifikat i 1946 og var i stand til å fly solo mellom Los Angeles og New York. Etter en enkelt film for 20th Century Fox, som het Orkan over Florida (1949), kollapset hennes karriere totalt. Ved utgangen av 1951 hadde hun dukket opp i en siste film, Stronghold, som hun for øvrig aldri fikk utbetalt lønnen sin for, og hun skilte seg fra Toth. De amerikanske skattemyndighetene tok resten av hennes eiendeler på grunn av manglende betaling av skatt og Lake ble slått personlig konkurs. Helt pengelens dro hun til sin fødeby New York i håp om å få skuespillerjobber på teatrene i byen. I 1955 giftet Lake seg med Joseph A. McCarthy.
Etter å ha brukket ankelen sin i 1959, var Lake ikke i stand til å fortsette å arbeide som skuespiller. Hun og McCarthy skilte lag. Hun flyttet mellom flere billige hoteller i Brooklyn og New York City og ble arrestert gjentatte ganger på grunn av offentlig drukkenskap og uordentlig oppførsel. En periode jobbet hun som servitrise i en cocktailbar. Hennes fysiske og psykiske helse sank jevnt og trutt. På slutten av 1960-årene bodde Lake i Hollywood, Florida, tilsynelatende immobilisert av paranoia. Hun hevdet flere ganger at hun hadde blitt forfulgt av FBI.
Lake døde den 7. juli 1973 i Burlington i Vermont av hepatitt og akutt nyresvikt etter komplikasjoner på grunn av langvarig alkoholisme. Hennes død ble sertifisert av Dr. Wareen Beeken på Fletcher Allen Hospital, hvor hun hadde hatt et nesten to ukers opphold før hun døde. Et vedvarende rykte sier at hun egentlig døde i Montreal i Canada og senere ble smuglet over grensen til Vermont.
Lakes aske ble etter kremasjonen spredt utenfor kysten av Jomfruøyene som hun hadde bedt om i sitt testamente. I 2004 ble noe av Lakes aske angivelig funnet i en antikvitetsbutikk i New York. Hennes sønn Michael døde 24. februar 1991, i en alder av 45, i Olympia i Washington. Lake har blitt tildelt en stjerne på Hollywood Walk of Fame på Hollywood Boulevard for sitt bidrag til den amerikanske filmindustrien.
Mr Slush
Mr Slush er et av Norges mest kjente slushmerker. Merket blir produsert av Slush Distribusjon AS i Stavanger og solgt over hele landet. Mr Slush blir produsert med en rekke forskjellige smaker, blant annet cola, jordbær og blå bringebær.
Whigfield
Sannie Charlotte Carlson (født 11. april 1970 i Skælskør i Danmark), kjent under artistnavnet Whigfield, er en dansk sanger som er best kjent for sangen «Saturday Night» som var en kjempepopulær singel sommeren 1994. Hun tilbrakte flere år i Afrika som barn før hun returnerte til Danmark. Hennes berømmelse kom da singelen «Saturday Night» ble sommerens store hit i 1994 takket være omfattende spilling på nattklubbene i middelhavsområdet og det faktum at den hadde en dans mange fant lett å lære. Hun ble den første ikke-britiske artist noensinne som entret UK Top 40 på førsteplass. Musikken hennes har også vært svært populær i Brasil, Spania, Canada, Australia, Frankrike og Norden omkring 1994s eurodance-fenomen.
Det eneste sted der hun ennå ikke har slått igjennom er USA (selv om både «Saturday Night» og «Another Day» plasserte seg på Billboards Hot Dance Music/Club Play-liste i 1995, hvor førstnevnte fikk sin høyeste plassering på 19.-plass mens oppfølgeren nådde 21.-plass).
Senere singler inkluderer «Think of You», «Close to You», «Last Christmas», «Gimme Gimme» og «Sexy Eyes».
I likhet med Milli Vanilli ble Whigfield beskyldt for ikke å synge sine egne sanger. Beskyldningene skrev seg dels fra at hun lip-synchet alle sine live-opptredener og dels fra at hun hadde en lysere stemme og annerledes aksent på de innspilte sporene enn i virkeligheten. Dessuten hadde presenterte duoen Ally & Jo, et av produsentenes andre prosjekter, en vokal som liknet Whigfields, men med forskjellige ansikter på CD-coveret. Britiske Annerley «Ann Lee» Gordon, stemmens innehaver, hadde tidligere lånt stemmen sin til en rekke italienske produksjoner, var blant Whigfields låtskrivere og har gjennom hele Whigfields karriere hatt tilknytning til samme produksjonsselskap som henne. At Gordon hadde tilknytning til Corona-prosjektet, som gjorde nettopp det Whigfield ble beskyldt for, hjalp ikke.
Saturday Night-dans
«Saturday Night» er berømt for den særpregete dansen som akkompagnerer sangen. Den har det uvanlige element at den looper et mønster på fem takt-lengders steg i løpet av en fire-takters musikksyklus. Stegene er i rekkefølge: Slutten av syklusen markeres med et klapp og etterlater kroppen med front 90 grader i forhold til begynnelsen.
Album
Singlene hun har utgitt er i alfabetisk rekkefølge «Amazing and Beautiful», «Another Day», «Baby Boy», «Be My Baby», «Close To You», «Doo Whop», «Gimme Gimme», «Givin' All My Love», «Gotta Getcha», «Much More», «No Tears To Cry», «Saturday Night», «Sexy Eyes», «Think Of You», «Waiting For Saturday» og «Was A Time». Over tjue remikser av «Saturday Night» er laget.
Artisten Black Duck spilte inn sangen «Whiggle In Line» som lånte tungt fra «Saturday Night». «Whiggle In Line» hadde en viss popularitet i USA og finnes der på mange kompileringer med dancemusikk.
I 2005 var Sannie medvirkende på Benassi Bros-albumet Phobia der hun skrev og sang vokal på to låter, «Feel Alive» og «Rocket In The Sky». Sannie valgte å spille inn disse under navnet NAAN og brukte dette også til innspillingen av «Yes U Are» sammen med DJ Favretto. Sannie skrev også teksten til «It's Summertime» framført av den spanske sangeren Katla og som ble utgitt i oktober 2005.
Athletic Bilbao
Historie
Selv om klubben ikke nevnes i samme åndedrag som de aller største spanske klubbene, har den holdt til i Primera División helt siden starten i 1928. Det er en bragd klubben kun deler med FC Barcelona og Real Madrid. Klubben er kjent for sin cantera-policy, som går ut på å fostre opp spillere fra egen juniorstall. Athletic har dratt politikken enda litt lenger, og i stallen deres finner man kun spillere med baskiske røtter. Dette har gjort Athletic til en klubb som er elsket og hatet i Spania. De har et av verdens beste ungdomssystem, men kritiske røster hevder at politikken deres er rasistisk.
Dominerte Copa del Rey
I 1898 ble Athletic Club stiftet av baskiske studenter som hadde lært seg fotball mens de studerte i Storbritannia, og det tok ikke mange årene før Athletic vant sin første tittel. I 1902 vant de Copa del Rey etter å ha slått FC Barcelona i finalen. Det er dog tvil om dette troféet virkelig skal tilkjennes Athletic, for Copa del Rey ble i 1902 vunnet av Club Vizcaya, et lag sammensatt av spillere fra Athletic Club og Bilbao FC. Athletic regner troféet som sitt, men offisielle statistikker har ikke oppført Athletic som vinner. I 1903 ble lagene offisielt slått sammen under navnet Athletic Club de Bilbao.
Athletic dominerte de første sesongene i Copa del Rey, og vant cupen hele åtte ganger på 1900- og 1910-tallet.
Det gylne tiåret
1930-tallet ble det store tiåret i Athletics historie. Med engelskmannen Fred Pentland, eller El Bombín som han ble kalt, som trener tok Athletic sin første La Liga-tittel i 1930, og fulgte opp med å forsvare tittelen året etter. I 1930 og 1931 tok de også hjem Copa del Rey-trofeet. I løpet av 1930-tallet vant Athletic fire La Liga-titler og fire Copa del Rey-troféer.
Debut i Europa
I 1941 ble Athletic nødt til å endre navn til Atlético Bilbao, etter at Franco la ned forbud mot ikke-spanske navn. Samme året debuterte Telmo Zarra på førstelaget. De neste 13 sesongene scoret han hele 294 mål for laget, og 20 mål på like mange landskamper for. I 1943 ble Athletic igjen kronet som seriemestere.
Tidlig på 1950-tallet stilte klubben med den legendariske angrepskvintetten Zarra, Panizo, Rafa Iriondo, Venancio og Agustín Gaínza, som førte til at de i 1956 gjorde sin debut i Europa-cupen, hvor de til slutt røk ut mot Manchester United.
Gjennom 30-, 40- og 50-tallet var det strenge regler på å stille med utenlandske spillere. Vanligvis kunne en klubb bare ha tre utlendinger i troppen, noe som betydde at minst åtte spanjoler måtte spille hver kamp. Og mens Real Madrid og Barcelona lurte seg unna disse reglene ved å skaffe spillere som Alfredo Di Stéfano, Fernc Puskás, José Santamaria og Ladislao Kubala dobbelt statsborgerskap, holdt Athletic seg til sin strenge cantera-policy.
«Besteforelder-regelen»
På samme måte som flere landslag har Athletic brukt «besteforelder-regelen», som forteller at man kan spille på et landslag dersom man har en bestemor eller bestefar fra det landet, kan en med baskiske besteforeldre spille for Athletic. Dette gjorde at Barcelona-fødte Armando Merodio kunne spille for klubben. På 1960-tallet ble spillere som Jesus María Pereda, Miguel Jones og José Eulogio Gárate oversett. Selv om ingen av dem var baskere, hadde alle tre vokst opp i Baskerland, og ble derfor klassifisert som naturlige baskere.
Det mest positive med 1960-tallet var Athletic-legenden José Ángel Iribar. De vant ingenting, bortsett fra Copa del Rey i 1960. 1970-tallet var ikke særlig bedre, og Copa del Rey-triumfen i 1973 skulle vise seg å bli den eneste. I desember 1976, før en kamp mot erkerival Real Sociedad, bar Iribar og Real-kaptein Ignacio Kortabarria ut det baskiske flagget, og plasserte det i midtsirkelen. Dette var første gang siden Francos død at flagget ble vist i offentlighet. I 1977 kom Athletic til UEFA-cupen-finalen, men tapte på bortemål mot Juventus. Da hadde også klubben skiftet navn til Athletic Bilbao igjen.
Javier Clemente
I 1981 ble unge Javier Clemente ansatt som ny manager. Han hadde gått gradene i klubben, startet som manager for C-laget, Baskonia, avansert til B-laget, Bilbao Athletic, før han fikk i oppgave å lede førstelaget mot nye høyder. Det tok ikke lang tid før han hadde et av de mest suksessfulle Athletic-lagene i klubbens historie. Unge spillere som hadde kommet opp som en følge av cantera-politikken, som Santiago Urkiaga, Miguel De Andres, Ismael Urtubi, Estanislao Argote og Andoni Zubizarreta, spilte sammen med veteranene Dani og Goikoetxea. I Clementes første sesong som manager ledet han Athletic til en sterk fjerdeplass, og i 1983 vant Athletic La Liga for første gang siden 1956. Året etter vant de både serien og Copa del Rey.
Clemente var kjent for sin aggressive spillestil, og derfor passet spillere som Goikotetxea godt inn i spillestilen hans. Han spilte med to defensive midtbanespiller foran to midtstoppere og en sweeper, og kritikere mente at laget spilte kjedelig, men effektivt.
Athletic Bilbao har ikke vunnet et stort trofe siden Clemente-æraen. Managere som José Ángel Iribar, Howard Kendall, Jupp Heynckes, Javier Irureta, og Clemente selv har forsøkt, men ingen har klart det.
De senere årene
I 1996 ble Luis Fernández ansatt som ny trener i klubben, og i 1998 ledet han klubben til en sterk andreplass i La Liga, noe som gjorde at de kvalifiserte seg for Mesterligaen. Der ble det imidlertid ingen suksess, og Athletic endte sist i gruppen, med Juventus, Galatasaray og Rosenborg.
På starten av 2000-tallet var Athletic en middelhavsfarer i La Liga, men laget hevet seg utover tiåret og har spilt i Europaligaen tre ganger (2009-10, 2011-12, 2012-13). I 2012 med Marcelo Bielsa som manager, kom de til finalen, men tapte 0-3 mot Atletico Madrid. Samme sesongen kom de også til finalen i Copa del Rey, men tapte 0-3 mot FC Barcelona. Sesongen 2013-2014 kom laget på fjerdeplass i serien og var med i kvalifiseringen til Mesterligaen
Spillerstall
Oppdatert 22. mars 2023.
Volds- og konfliktforebyggende tjeneste
Volds- og konfliktforebyggende tjeneste (eller VOKT), er en sammenslåing av Kameratstøtten og ByPass, dette er siviltjenestens viktigste satsingsområde og er i praksis en sentral for utplassering av sivilarbeidere på steder der unge samles: gjerne skoler, ungdomsklubber og kultursentere, men også andre problematiske områder som de sentrumsnære delene av Akerselva i Oslo. VOKT-arbeidere skal forebygge vold og kriminalitet og deres hovedmålsetning er å være konfliktdempende, og de skal skape et positivt miljø. Fordi rekrutteringen av VOKT-arbeidere skjer blant sivilarbeidere, er det kun menn i denne tjenestem.
VOKT-arbeiderens tilstedeværelse skal være hovedoppgaven i tjenesten. VOKT-arbeideren skal avdekke og forebygge mobbing, vold og konflikter i ungdomsmiljøet. I tillegg skal han arbeide aktivt med holdningsskapende arbeid, der han går foran som en rollemodell som kan sette tydelige grenser mot mobbing, vold, konflikter, kriminalitet, rasisme og rus. En VOKT-arbeider kan også rekvireres til å foreta enklere tilsyn eller være til stede i akuttsituasjoner som er kompliserte og trenger hurtig inngripen.
Tiltaket ble i 2003 evaluert av Møreforskning Molde AS, med underveis- og sluttevaluering. Oppdragsgiverne (skoler, fritidsarenaer et cetera), VOKT-arbeiderne og målgruppen (ungdommer) var med i undersøkelsen. Evalueringen konkluderte med at det var høy grad av måloppnåelse. Dette regnes derfor som et adekvat og rimelig tiltak for å hindre og forebygge vold, konflikter og mobbing i ungdomsmiljøene. Det var positive erfaringer både blant oppdragsgivere og vernepliktige, og de vernepliktige ungdommene opplevde erfaringen personlig utviklende.
VOKT blir også tidvis omtalt som Volds- og konfliktforebyggende tiltak blant unge, men dette er mer en oppsummerende beskrivelse enn et navn. Det virker som benevnelsen avhenger av hvilket perspektiv man har til tjenesten/tiltaket. Sivilarbeidere og siviladministrasjonen refererer til VOKT som tjeneste mens skoler, klubber og politi gjerne omtaler det som et tiltak.
Zohair Youssif Akache
Zohair Youssif Akache alias Captain Martyr Mahmud (født 1954 i Beirut i Libanon, død 18. oktober 1977 i Mogadishu i Somalia) var en palestinsk terrorist. Han var leder for terrorgruppen Martyr Halimeh som stod bak kapringen av Landshut i 1977. Under bortføringen viste han seg som en brutal og uforutsigbar gisseltager, og var fryktet for sine koleriske raseriutbrudd, som ofte endte med vold, ydmykelser og drapstrusler. Den 17. oktober 1977 drepte han kapteinen, Jürgen Schumann. Dagen etter ble han skutt og drept av den tyske antiterrorstyrken GSG9.
Akache var utdannet flymekaniker og hadde allerede året før kapringen drept tre personer i London, bl.a. den tidligere statsministeren i Nord-Jemen.
Gulbrystrikse
Gulbrystrikse (Hapalocrex flaviventer) er en art i riksefamilien (Rallidae) og eneste art i slekten Hapalocrex. Arten er endemisk for Neotropis. Fem taxa anerkjennes.
Taksonomi
Arten var tidligere plassert i Porzana, men den ligner ikke noen av de andre medlemmene i den slekten. På grunn av fargene og mønsteret i ansiktet, ble den av noen også plassert i Poliolimnas.
Biologi
Gulbrystriksa blir omkring 12,5–14 cm lang; hannen veier typisk 22–29 g; hunnen typisk 20–28 g. Kjønnene er like. Arten har lange tær som gjør det mulig å gå på bladene til vannplanter. Fjærdrakten varierer i nyansene sort, brunt, gult og hvitt på oversiden og med sorte, grå og hvit tverrbånd på undersiden, hodet og halsen. Brystet skinner i hvite og gule toner. Nebbet er mørkt grått, nesten sort.
Habitatet består i hovedsak av ferskvannsmyr, gressrike kanter rundt innsjøer og dammer, oversvømte åkrer, rismarker og flytende akvatisk vegetasjon som vannhyasint (Eichhornia); sjelden også i saltvannshabitater. Forekommer fra havnivå opp til 2 500 moh.
Arten ernærer seg av små gastropoder, insekter og frø, som den henter fra vann, gjørme og vegetasjon. Den leter etter maten blant fremvoksende planter; dukker opp fra dekket sitt tidlig på morgenen og om kvelden for å lete etter mat langs kantvegetasjonen rundt myrer, og den løper lett over flytende planter og klatrer enkelt rundt i sammenfiltret siv.
Inndeling
Inndelingen følger Birds of the World. Norske navn på arter og delgrupper følger Norsk navnekomité for fugl og er i henhold til Syvertsen et al. (2008, 2017). Norske navn i parentes er eventuelt uoffisielle midlertidige beskrivelser.
Youssef Chaib
Youssef Chaib (født 12. august 1996) er en norsk fotballspiller som spiller for.
Ferrari GTC4Lusso
thumb|GTC4Lusso i Praha Ferrari GTC4Lusso (2016–20) er en stasjonsvogn laget av italienske Ferrari. Den har to dører og fire seter.
Den er firehjulsdrevet og har samme V12-motor som forgjengeren Ferrari FF, men med 690 hk og 4 (ikke bare 2) baklykter. Ellers er her styring på alle fire hjul, kalt 4RM-S (quattro ruote motrici e sterzanti).
GTC4Lusso har 450 liters bagasjerom og ble solgt i Norge til en pris i overkant av fire millioner koner. Med baksetene nedfelt er det plass til 800 liter med bagasje.
Høsten 2016 lanserte man GTC4Lusso T uten firehjulstrekk og med V8 på bare litt over 600 hk. Den brukte bare 1,16 liter på mila mot 1,5 for V12-motoren.
Nyheten om at GTC4Lusso var lagt ned kom den 31. august 2020. Etterfølgeren Ferrari Purosangue var noe større og hadde flere dører da den ble lansert i 2022.
Liste over kulturminner i Gran
Liste over kulturminner i Gran er en oversikt over fredede og/eller bevaringsverdige bygninger og elementer i Gran. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Chaniotiki gaitis
En chaniotiki gaitis var en tradisjonell gresk fiskebåt fra Kreta. Båten hadde et lite akterspeil og et skansekledd dekk som var buet mellom relingene. Skroget hadde en lengde på opptil ti meter. Forut på båten er en bakk og en liten mast. Masten heller sterkt forover for en «sakoleva» rigging.
Grov handel
Grov handel er et musikkalbum med Snu, utgitt i 1973. Dette albumet ble innspilt under en konsert i Chateau Neuf den 11. desember 1972.
Fjell i Nordland
Dette er en liste over de 30 høyeste fjellene i Nordland med en primærfaktor på minst 50 meter, samt øvrige kommunetopper over 1500 meter over havet.
Fuglene
Fuglene (originaltittel: The Birds) er en amerikansk skrekkfilm fra 1963 regissert av Alfred Hitchcock, løst basert på en novelle av Daphne du Maurier, Fuglene. Filmen er også basert på sanne hendelser fra California i 1961. Der hadde måker spist fisk som var forgiftet av giftige alger. Oppblomstringen av disse giftige algene fikk fuglene til å bli desorienterte og de fløy rett mot hus og falt døde om i gatene. Hitchcock fikk motivasjon til å lage filmen etter å ha hørt denne historien. Han hadde tidligere gjort du Mauriers roman Rebecca til en kritikerrost film med Joan Fontaine, Laurence Olivier og Judith Anderson i hovedrollene.
Fuglene er en av de mest berømte skrekkfilmene og var samtidig en av Hitchcocks siste store filmer. Filmen er også den eneste av Hitchcocks filmer som har et fantastisk element: den forteller om at fuglene samler seg til angrep på menneskene, og vi følger en familie i en mindre amerikansk kystby og hvordan de overlever.
Handling
På begynnelsen av 1960-tallet, i en dyrebutikk i San Francisco, møter Melanie Daniels en advokat Mitch Brenner som ønsker å kjøpe dvergpapegøyer til søsteren Cathys 11-årsdag. Mitch kjenner igjen Melanie fra en uflatterende hendelse som har blitt rapportert i avisene. Men Mitch forlater butikken uten å kjøpe noe. Melania besøker senere Mitch når han har reist til sin familie ved Bodega Bay. Der møter Melanie en lærer, Annie Hayworth. Annie var tidligere i forhold med Mitch, men avsluttet hele forholdet på grunn av moren til Mitch.
I byen leier Melanie en båt og krysser bukta, for diskret å legge igjen fuglene ved Brenner-gården. Mitch ser Melanie, og kjører inn til byen for å møte henne. Melanie kommer tilbake til Annies hus og ber om å få overnatte der, og Mitch dukker senere opp der for å møte henne igjen. Men etter hvert blir situasjonen i den lille byen stadig mer bisarr når fugler av forskjellige slag plutselig begynner å angripe mennesker.
Premiere og priser
Filmen ble vist første gang på Cannes filmfestival i 1963 og Alfred Hitchcock med hovedrolleinnehaver Tippi Hedren var til stede. I mars 1963 arrangerte Museum of Modern Art i New York en visning for spesielt inviterte som en del av et tilbakeblikk på Hitchcocks 50-filmer. Museet trykket også et spesielt hefte til denne visningen, som ble skrevet av Peter Bogdanovich.
Fuglene ble nominert til Oscar i kategorien beste visuelle effekter. De berømte sekvensene hvor fuglene angriper ble spilt inn på Walt Disney Studios av animatøren/teknikeren Ub Iwerks, som tok i bruk sodium-vapor prosessen («yellow screen») som han hadde vært med på å utvikle.
Prisen for Beste visuelle effekter gikk likevel til Cleopatra med Elizabeth Taylor i hovedrollen. Men Tippi Hedren mottok Golden Globe-prisen for Beste nykommer – skuespillerinne i 1964, sammen med Ursula Andress og Elke Sommer. Hedren mottok også Photoplay-prisen for Mest lovende nykommer. Fuglene er rangert som nummer én på listen over de 10 beste utenlandske-filmer utvalgt av Bengal Film Journalists' Association Awards. De ga også Alfred Hitchcock prisen for Beste regissør for denne filmen. Fuglene ligger nå på 7.-plass på Det amerikanske filminstituttets liste over de 100 mest spennende filmer laget de siste 100-årene.
Oppfølger og ny filmversjon
En oppfølger, Fuglene II: Land's End, ble lansert i 1994 med litt annerledes roller enn i originalen. Filmen mottok negative anmeldelser. Regissøren, Rick Rosenthal, fjernet navnet sitt fra filmen og byttet det ut med pseudonymet Alan Smithee. Tippi Hedren medvirket også i denne filmen, men i en annerledes rolle enn i den originale filmen.
I 2007 skrev Variety at Naomi Watts ville spille hovedrollen i en ny filmversjon av Fuglene. Universal ville stå bak og George Clooney skulle også ha en stor rolle i denne filmen. Regissøren Martin Campbell skulle regissere filmen. Han er kjent for å ha regissert Casino Royale. Senere samme året gikk Tippi Hedren ut offentlig mot denne nye filmen og sa at hun synes heller de burde finne på nye historier og ting å gjøre. I 2009 ble det slått fast at ingenting nytt er blitt gjort i forbindelse med den nye filmen og det ser så langt ut til at det ikke blir gjort noe mer.
Helmar Müller
Helmar Müller (1939–2023) var en tysk friidrettsutøver.
Han representerte Vest-Tyskland under Sommer-OL 1968, hvor han tok bronse på 4 × 400 meter stafett.
Jaime Caruana
Jaime Caruana Lacorte (født 14. mars 1952) var Spanias sentralbanksjef fra 2000 til 2006.
Han er født i Valencia, og har bakgrunn som ingeniør fra telecom-industrien.
Han satt i stillingen siden 21. juli 2000 frem til mars i 2006, og var før dette direktør for den divisjonen i sentralbanken som jobber med overvåkning av bankene. Hans etterfølger er Miguel Ángel Fernández Ordóñez.
Han har også ledet Baselkomiteen for banktilsyn siden 2003.
Wonderland by Night
«Wonderland by Night» (Tysk tittel: «Wonderland bei Nacht») er en tysk melodi skrevet av Klaus Günther Neumann. Den var Bert Kaempferts første hit med sitt orkester. Engelbert Humperdinck spilte inn en sangversjon. Den ble utgitt på hans album A Man Without Love (1968).
Norsk versjon
C.C. Bøyesen har skrevet en norsk tekst. På norsk bærer den tittelen «Nattens drømmeland».
Gabriele von Lutzau
Gabriele von Lutzau, født Gabriele Dillmann (født 1954 i Wolfsburg) er en tysk kunstner og billedhugger.
Som ung arbeidet hun som flyvertinne i Lufthansa, og ble i 1977, da hun var 23 år gammel, kjent som medlem av flybesetningen under kapringen av Landshut. Under gisseldramaet var hun en viktig støtte for passasjerene, og ble av boulevardpressen etter frigjøringen av flyet kalt «engelen fra Mogadishu». Hun mottok også Bundesverdienstkreuz fra Helmut Schmidt for sin innsats for flypassasjerene under kapringen.
U18-EM i fotball for menn 1960
U18-EM i fotball for menn 1960 ble arrangert i Østerrike i 1960.
Gabriele von Lutzau
Mellom 1984 og 1995 studerte hun under Walther Piesch ved universitetet og kunsthøyskolen i Strasbourg. I senere år har hun særlig blitt kjent som billedhugger, og har stilt ut i en rekke land.
Transvaalkrigen
Foranledningen var Theophilus Shepstones annektering av Transvaal i 1877 etter zulukrigen. Boerne, sørafrikanere hovedsakelig av nederlandsk avstamning, protesterte kraftig mot dette, og i 1880 gjorde de opprør. Krigen tok en annen vending enn britene hadde ventet da boerne drev geriljavirksomhet og påførte de britiske styrkene forholdsvis store tap ved bruk av skarpskyttere.
En britisk styrke under George Pomeroy-Collery ble beseiret i slaget ved Majuba Hill i februar 1881, og boerne fikk selvstyre i Transvaal.
Hjartåstunnelen
Hjartåstunnelen er en tunnel ved Vefsn i Nordland på fylkesvei 78. Tunnelen er 1 127 m lang.
Trata
Trata er det greske ordet for tråler, men det fantes en interessant båttype på begynnelsen og midten av 1900-tallet for fiske på grunt farvann som var kalt «trata» eller tråler knyttet til den åredrevde båtens funksjon. Den er nå forsvunnet som en av de siste båtene som hatt åredrift som viktigste fremdrift på middelhavsområdet.
Trata-båten hadde et veldig spesielt spissgattet skrog på 10 til 12 meter lengde med et «nebb» kalt spirouni over vannlinjen på forstevnen som nedstammet fra sperone-baugen som hadde eksistert i mange århundrer på vestlige Middelhavet. Båten var et rofartøy med tre til seks par årer som sjelden hadde tatt seil i bruk. Riggingen bestod av en mast som kunne tars av, med en latinerseil, men de største hadde to master med latinerseil og klyverseil til spirouni-nebbet.
I 1700-tallet og 1800-tallet var trata-båtene også ideelt som et smuglerfartøy og sjørøverskip med sin hurtighet. Oftest hadde man skjult seg i en hule for deretter å gå til angrep på et skip som passerte forbi, og senere etterlatt båten på strenden mens sjørøverne kom seg opp til fjellene med byttet. Senere ble båttypen brukt som en tråler ved fiske med store netter fra øyene Samos, Spetses, Skiathos, Limnos, Syros, Kalymnos og Mytilene.
Bare én trata fremdeles eksisterer etter å ha blitt bygd som en velstående privatbåt i 1929.
Baselkomiteen for banktilsyn
Baselkomiteen for banktilsyn (engelsk: Basel Committee on Banking Supervision, fork: BCBS), ofte forkortet Baselkomitéen, er et internasjonalt organ for sentralbanker, der hovedhensikten er å samarbeide om bankovervåkning. Komiteen er en del av Den internasjonale oppgjørsbanken (BIS). Komiteen ble etablert i 1975 av sentralbanksjefene i G10-landene. Dagens leder er Stefan Ingves, sentralbanksjef i Sveriges Riksbank, utnevnt 25. juni 2011.
Baselkomiteen har utarbeidet Baselakkordene som er et forslag til et regelverk for å regulere banknæringen. Baselkomiteen har ingen overnasjonal myndighet, men medlemslandene har forpliktet seg å introdusere og tilpasse regelverket til sine land.
Startkabler
Startkabler er elektriske kabler, egnet for midlertidige tilkoblinger dersom batteriet i båter, biler eller andre kjøretøy er utladet og det trengs starthjelp fra et annet batteri.
Et sett startkabler består av to ledninger, begge med en festeanordning i form av en klemme i hver ende. På batteriene er de positive polene vanligvis merket med et pluss-tegn og rød farge. De negative er tilsvarende merket med et minus-tegn og blå eller svart farge. For at man skal unngå å koble feil pleier derfor den ene startkabelen å være rød, ment for de positive polene, og den andre svart.
Ved riktig bruk av startkabler er det vanligvis en enkel sak å få i gang en bil med «flatt» batteri. Men feil bruk av startkabler kan gi skade på kjøretøy og medføre en viss eksplosjonsfare. Noen nyere startkabel-sett leveres med innebygget overspenningsvern, med tanke på å skåne moderne biler med følsom elektronikk. Nødvendigheten av slikt overspenningsvern er omstridt.
Bruk av startkabler
Den vanligste bruk av startkabler er assistanse mellom biler, der strømmen fra en bil med «friskt», ladet batteri nyttes for å starte en bil med «flatt», «dødt», utladet batteri. Framgangsmåten er enkel:
Det er minst like viktig at frakoblingen av startkablene gjøres riktig. Man må følge samme prosedyre, men i omvendt rekkefølge.
En bil som har fått starthjelp på denne måten må kjøres en tid etterpå, slik at motoren får ladet opp batteriet. NB! Et syrebatteri som har vært utladet, og som har fått starthjelp vil ikke kunne lades fullt opp igjen av bilens dynamo. Batteriet må lades opp igjen ved hjelp av batterilader, for å gjenopprette batteriets fulle kapasitet.
Overspenningsvern
Moderne biler har ofte dyre, kompliserte, følsomme elektriske komponenter. Denne elektronikken kan bli skadet i forbindelse med overspenning og gnister. Det markedsføres derfor startkabel-sett med innebygget overspenningsvern.
Mange fagfolk, blant annet Norges Automobil-Forbund, anbefaler at man benytter slike. Noen går så langt at de fraråder bilister å gi starthjelp til moderne biler, om de bare har startkabler uten overspenningsvern. Andre mener advarslene om fare for skader kun er udokumenterte påstander, så lenge man bruker startkablene riktig. Kabler med overspenningsvern er mer kostbare enn andre, og argumentene for overspenningsvern fremmes gjerne av de som selger disse kablene. Flere store leverandører fører kun startkabler uten overspenningsvern, og hevder etterspørselen etter kabler med overspenningsvern er liten.
Batteridrevet starthjelper
Batteridrevne starthjelpere, også kalt «jumpstartere» eller «startboostere», er et hjelpeverktøy for å starte en bil med utladet batteri. Grunnet ny batteriteknologi har starthjelpere de senrere årene blitt tilgjengelig i liten formfaktor (for eksempel lommeformat). Forskjellige modeller har forskjeller når det kommer til blant annet ladetid og antall startforsøk, som igjen varierer med størrelse på motoren, type motor (bensin eller diesel), om motoren er varm eller kald, og temperaturen i omgivelsene. Kuldegrader begrenser særlig effekten til starthjelpere.
Polens nasjonalbank
Polens nasjonalbank (pl: Narodowy Bank Polski) er sentralbanken i Polen. Den ble etablert i 1945.
Historie
Den første sentralbanken i Polen, Polska Krajowa Kasa Pożyczkowa, ble grunnlagt av tyske myndigheter i 1916 og eksisterte til 1924. Men i sine tidlige år som suveren stat slet Polen med hyperinflasjon og økonomisk kaos. På grunn av dette vedtok Sejmen (underhuset) en valutareform i januar 1924, som innebar opprettelsen av en ny sentralbank, «Bank Polski», som ble opprettet ved lov 20. januar 1924, og var i drift fra 24. april samme år. Bl.a. ble den tidligere polske marken erstattet av zlotyen. Etableringen av Bank Polski ble annonsert allerede i desember 1918. Navnet var hentet fra den institusjonen som styrte valutaen og økonomien i landet en kort periode fra 1828. Annonseringen av overgangen fra Mark til Zloty ble også annonsert tidlig; februar 1919. Etableringen av ny sentralbank og ny valuta ble aktualisert i midten av 1923, da hyperinflasjonen rammet Polen. Inflasjonen økte til 150 % pr måned.
Politikeren og økonomen Władysław Grabski ble i desember 1923 valgt som både statsminister og finansminister, og regnes som mannen bak både innføringen av Zloty og den nye sentralbanken.
Men siden inflasjonen lå på 150 % pr måned, ble de to lovene om sentralbank og ny valuta vedtatt i januar 1924, og den senere presidenten i Polen, Stanisław Karpiński ble valgt til å lede sentralbankens styre, som bestod av 5 personer. Reformene var i starten vellykket, men økonomien fikk en ny knekk i perioden 1924–1926. Til slutt fikk Polen stabilsert Zlotyen ved hjelp av utenlandske lån i 1927, og var relativt stabil fram til andre verdenskrig.
I 1945 startet dagens sentralbank sin drift, som en statseid bank underlagt Finansdepartementet. Banken hentet både ansatte og prinsipper fra den tidligere sentralbanken, Bank Polski. Selv om planen var at den nye sentralbanken skulle være en issuing bank, ble den snart en sentral brikke i den polske planøkonomien, med ansvar også for alle utlån og innskudd. Den ble snart en monobank med monopol på alle banktjenester. Banken ble også en politisk styrt bank, der også zlotyen ble en ren nasjonal valuta, som ikke kunne veksles inn i utenlandsk valuta. På grunn av varemangel ble valutaen også lite brukt.
Først på slutten av 1980-tallet fikk zlotyen tilbake sin status og verdi tilbake i større grad. Det ble gjennomført reformer som bidro til å sikre at zlotyen kunne fungere som nasjonal valuta, og sentralbanken fikk i oppgave å sikre dens verdi. Men, fortsatt var det mye utenlandsk valuta i omløp i Polen, og på begynnelsen av 1990-tallet utgjorde zlotyen bare 25 % av all valuta. Denne skjevheten ble rettet opp i, men da prisene på varer gikk over til å bli markedsstyrt, samtidig som Polen slet med høy utenlandsgjeld, økte inflasjonen veldig, og toppet seg i 1989 med over 55 % inflasjon i oktober, og 585 % inflasjon for hele året.
Polen fikk snart redusert inflasjonen, og innføringen av en delvis valutakonvertibilitet gjorde at zlotyen ble en mer reell valuta. I 1995 ble zlotyen renominert, ved at «4 nuller ble fjernet». Etter dette ble verdsettingen av zlotyen overlatt til valutamarkedet, og den fikk full valutakonvertibilitet.
Målsettinger
Hovedstyringsmålet i EU, og dermed også Polen, er lav og stabil inflasjon på ca. 2 % i året. Polen har inflasjonsmål på 2,5 % +/− 1%.
Sentralbanksjef
Sentralbanksjef er pr april 2021 Marek Belka, han overtok stillingen 11. juni 2010 etter Sławomir Skrzypek, som hadde sittet siden januar 2007. Skrzypek døde i Smolensk-ulykken den 10. april 2010.
Vysokovsk
Vysokovsk (russisk: Высоко́вск) er en by i Moskva oblast i Russland. Den ligger rundt 100 km nordvest for Moskva. Innbyggertall: 10 800 (2005 est.), 10 950 (folketelling 2002), 11 611 (folketelling 1989).
Vysokovsk ble grunnlagt i 1879. I forbindelse med byggingen av en tekstilfabrikk ble to mindre bosetninger opprettet: Vysokoje (russisk: Высо́кое) og Novyj Bazar (russisk: Но́вый База́р). De vokste etter hvert sammen til en mindre by, som i 1928 fikk navnet Vysokovskij (russisk: Высоко́вский). Den fikk bystatus og sitt nåværende navn, Vysokovsk, i 1940.
Franchising
Franchising (fransk, egentlig (avgifts)frihet) er en forretningsmodell hvor en person med en forretningsidé (franchisor, «franchisegiver») lisensierer varemerker, produkter og forretningsmetoder til en forretningsutøver (franchisee, «franchisetaker») mot en avtalefestet avgift.
Franchising er en metode for distribusjon av helhetlige forretningskonsepter. Dette skjer gjennom et avtalefestet, tidsbestemt partnerskap mellom to selvstendige parter hvor franchisegiver eier, utvikler, tester og dokumenterer et komplett forretningskonsept som hun eller han gir en lokal driver, en franchisetaker, rett til å etablere og drive.
Franchisegiver er forpliktet til å overføre nødvendig kunnskap og gi løpende støtte til franchisetaker i avtaleperioden. Noen franchisegivere krever at bedriften drives som et aksjeselskap, andre ganger ikke. I 2012 ble det i Norge bestemt at kravet til aksjekapital er på 30,000 sammenlignet med 100,000 som det var tidligere
Historikk
Franchising begynte i 1860-årene da Singer Sewing Machine Company lot varene sine bli markedsført, solgt og reparert av frittstående næringsdrivende på den amerikanske landsbygda. Disse rettighetsinnehaverne (franchisetakerne) fikk tillatelse til å bruke varemerket Singer og hele konseptet for hvordan Singer drev virksomheten sin. Franchisemodellen slik vi kjenner den i dag ble utviklet av Martha Matilda Harper. Harper hadde i 1930-årene over 500 skjønnhetssalonger (Harper Shops) på verdenbasis drevet etter franchisemetoden. I Harper-konsernet fantes også en franchisesalong i Voldportgaten 70 i Gamle Fredrikstad. Franchising hadde sin største utviklingsperiode på begynnelsen av 1960-tallet i Texas i USA, med hjelp av bedrifter som McDonald's, Kentucky Fried Chicken, Seven Eleven og Avis. Andre kjente franchiseforretninger er ICA såvel som Western Unions telegrafsystem fra jernbanens barndom. I Norge er dagligvarekjeden REMA 1000 eksempel på en virksomhet som rendyrker franchise som forretningsmodell.
Liste over statsbesøk under Olav V
I Olav Vs regjeringstid ble det foretatt følgende statsbesøk til og fra Norge:
Vistdal
Vistdal er ei bygd i Molde kommune (Nesset kommune til 2020) i Møre og Romsdal fylke med ca. 350 innbyggere. Navnet er knyttet til dalen Vistdalen som er en forlengelse av Horndalen. Bygda er kjent for lakseelven Visa som renner gjennom dalen og bergarten Vistdalitt.
Midt i bygda ligger Myklebostad med campingplass, butikk, Vistdal kirke og Vistdal skule. Ungdomsskolen ble lagt ned våren 2005 og elevene flyttet til Eresfjord fra samme høst.
1. januar 1890 ble Nesset kommune delt, og bygdene Eresfjord og Vistdal dannet egen kommune, Eresfjord og Vistdal. 1. januar 1964 ble Eresfjord og Vistdal kommune igjen slått sammen med Nesset kommune.
Leirstedet Visthus ble bygget av den engelske major Guy Freemantle, som brukte stedet og elva til laksefiske. Visthus er i dag i Nordmøre og Romsdal Indremisjons eie.
Bergarten Vistdalitt kommer fra Vistdal (derfor Vistdalitt). Denne bergarten blir tatt ut av berget og bearbeidet av Romsdal Steinindustri (tidligere Vistdal steinindustri).
Joachim Magnussen
Joachim Magnussen (født 18. juni 1987) er en norsk fotballspiller som spiller spiss/kant Bergsøy IL han har tidligere spilt for Hødd og Hønefoss. I løpet av 2016 sesongen fikk Magnussen en knesskade som førte til at han valgte å trappe ned fra toppfotball i en alder av 29 år, i februar 2017 ble det klart at Magnussen returnerte til moderklubben Bergsøy IL.
Idrettslaget Hødd
I begynnelsen av høsten 2009 var Joachim Magnussen i søkelyset til Viking.
November 2010 meldte Magnussen overgang til Hønefoss Ballklubb
Hønefoss Ballklubb
Andre serierunde i sesongen 2011 spilte Joachim Magnussen fra start for Hønefoss i hjemmekamp mot sin tidligere klubb Hødd. I det 77. spilleminutt fanget Magnussen opp ett innlegg fra medspiller Leo Olsen og setter ballen umarkert i mål. Dette var en utligning og kampen endte 1-1.
Idrettslaget Hødd
Foran 2013-sesongen returnerte Magnussen til klubben hvor han fikk sitt gjennombrudd. Han spilte ytterligere tre sesonger for de blåhvite og var i perioden med på to play-off tap i kvalifiseringen til Tippeligaen og spilte også i kvalifiseringen til Europa Ligaen. Magnussens karriere endte etter 2016 sesongen da spissen var en del av Hødd laget som rykket ned i siste serierunde etter en tung sesong.
Liste over patriarker av Venezia
Denne listen omfatter biskopene og patriarkene av Venezia fra utnevnelsen av den første biskopen av Olivolo og frem til i dag. Fra 1105 til 1451 hadde Venezia to biskoper i samme by: Den var residens for patriarken av Aquileia nova (Grado), hvis patriarkat imidlertid ikke omfattet byen, og en biskop for selve byen. Den sistnevnte hadde sitt sete på øya Olivolo i Venezias bydel Castello, og het derfor opprinnelig biskop av Olivolo og biskop av Castello.
Patriarker av Venezia
Patriarktittelen ble i 1451 overført fra patriarkatet Grado (som hadde hatt sitt sete i Venezia siden 1105) til biskopen av Castello. Sedisvakanse Sedisvakanse Sedisvakanse
Otto Finsch
Friedrich Hermann Otto Finsch (født 8. august 1839 i bydelen Warmbrunn i Hirschberg i Schlesien, død 31. januar 1917 i Braunschweig) var en tysk handelsmann, etnograf, ornitolog, naturforsker og oppdagelsesreisende.
Bakgrunn
Otto Finschs far eide et glassliperi og ledet en tegneskole. Faren ønsket at han skulle ha kjøpmann.
Naturforsker
Otto Finsch reiste 19 år gammel til Bulgaria og Ungarn hvor han arbeidet som privatlærer og studerte fuglelivet i fritiden. Han fikk publisert sin første avhandling i Journal für Ornithologie, en avhandling om fuglene i Bulgaria. Så ble han assisterende kurator ved Nederlandsk Naturmuseum i Leiden, og i 1864 kurator på museet i Bremen.
I 1876 fulgte han zoologen Alfred Brehm på en ekspedisjon på oppdrag av  Bremer Geographischen Gesellschaft  til Vest-Sibir, Turkestan og nordvestlige deler av Kina.
Finsch sa opp jobben som kurator på museet i 1878 for å fortsette å reise. Sammen med kona Josephine besøkte han Polynesia, New Zealand, Australia og Ny-Guinea og vendte ikke tilbake til Tyskland før i 1882.
Wörlitz park
Wörlitz park i Wörlitz i den tyske delstaten Sachsen-Anhalt, er en del av Parkanleggene i Dessau-Wörlitz som ble oppført i andre halvdel av 1700−tallet under fyrst Leopold III av Anhalt-Dessau (1740–1817). Parken er en del av nettverket Gartenträume Sachsen-Anhalt.
Otto Finsch
Naturforsker
I 1884 dro han igjen til Ny-Guinea, nå som Bismarcks keiserlige kommisjonær. Han forhandlet for at den nordøstlige del av øya skulle bli et tysk protektorat sammen med New Britain og New Ireland. Det fikk navnet Kaiser Wilhelms Land og Bismarckarkipelet. Hovedstaden i kolonien fikk navnet Finschhafen til ære for ham.
KLP
KLPs hovedkontor ligger i Oslo. Konsernet har også kontorer i Bergen, Trondheim, Stockholm og København.
Wörlitz park
Historie
Parken ble anlagt i opplysningstiden, nærmere bestemt mellom 1769 og 1773 og utvidet frem til 1813. Den regnes som en av de første og er blant de største tyske landskapsparker etter engelsk forbilde. Fyrstens mål med parkanleggene var å vise at herskeren har et dannelsesoppdrag overfor undersåttene, at mennesket er tilværelsens midtpunkt og at skjønnhet bør ha en praktisk nytteverdi. Dannelsesoppdraget omfattet bl.a. arkitektur, landskapsarkitektur og landbruk.
Otto Finsch
Naturforsker
I 1885 var han første europeer til å oppdage elva Sepik, og han kalte den opp etter Tysklands keiserinne Augusta av Sachsen-Weimar.
KLP
Ved inngangen til 2016 har 418 kommuner og fylkeskommuner sin pensjonsordning i selskapet. Det samme gjelder 26 av landets 27 helseforetak, i tillegg til de fire regionale helseforetakene, og om lag 2 500 bedrifter. Konsernets forvaltningskapital var på 669 milliarder kroner, noe som gjør KLP til Norges største livsforsikringsselskap.
Wörlitz park
Historie
Parken var med alle bygninger og slottet offentlig tilgjengelig allerede ved etableringen. To unntak fra dette var Graue Haus (det grå huset) og Roseninsel (roseøya) som skulle være steder der hans hustru, fyrstinne og senere hertuginne Luise av Brandenburg-Schwedt skulle kunne trekke seg tilbake.
KLP
Historikk
Selskapet ble stiftet som en «forvaltet» kasse under Norsk Kollektiv Pensjonskasse 15. februar 1949 som følge av vedtak i Byforbundet og Herredsforbundet med formål å tilby de kommunalt ansatte tjenestepensjon. Det forvaltet da kundenes tjenestepensjonsavtaler. Samarbeidet varte til 1974 da KLP fikk sin egen konsesjon til å drive forsikringsselskap.
Otto Finsch
Naturforsker
Noen papegøyearter er oppkalt etter ham, som Amazona finschi og Psittacula finschii. Finschkrateret på Månen er også oppkalt til hans ære.
Wörlitz park
Historie
Bygningene i parken er hovedsakelig oppført av arkitekt Friedrich Wilhelm von Erdmannsdorff (1736–1800). Slottet er det første i klassisistisk stil i Tyskland. Parken er tegnet av hoffgartner Johann Friedrich Eyserbeck.
KLP
Historikk
De første 40 årene var KLP et selskap som først og fremst administrerte kollektive pensjonsordninger i kommunene. Gjennom 1990-årene utviklet KLP virksomheten ytterligere blant annet ved å etablere eget skadeselskap, eiendomsselskap og kapitalforvaltningsselskap.
Wörlitz park
Historie
Anlegget er godt vedlikeholdt og ble i 2000 som en del av Parkanlegget i Dessau-Wörlitz oppført på UNESCOs liste over verdens kulturarv.
KLP
Historikk
Konkurranseeksponering av kommunale tjenester ble etter hvert mer vanlig. De private livsforsikringsselskapene brukte store ressurser på å vinne andeler i det kommunale pensjonsmarkedet. Konkurransesituasjonen førte til en viss avskalling av kommunekunder. For KLP ble dette kompensert ved tilgang på nye bedriftskunder og vekst i helsesektoren.
I 2011 valgte syv kommuner og en fylkeskommune å ta sin tjenestepensjonsordning ut på anbud. Etter endelig behandling valgte syv av åtte KLP som leverandør av offentlig tjenestepensjon.
Datterselskap
Selskapet har følgende heleide datterselskaper:
Krokfjorden
Krokfjorden eller Semskefjorden (nordsamisk: Moalkevuotna) er en fjordarm av Bøkfjorden på Skogerøya i Sør-Varanger kommune i Finnmark. Fjorden strekker seg 1,4 km nordvestover til enden av fjorden og er formet som en krok. Fjorden ligger vest for Krokfjordneset.
Det er ingen bosetninger ved fjorden.
Beren
Beren var en fiktiv person fra Tolkiens Midgard. Han var sønn av den menneskelige helten Barahir og hans kone Emeldir, og var den første mann som vant en alv til kone. Han giftet seg med Lúthien, datter av alvekongen Thingol. For å få Lúthien til kone, krevde hennes far at han skulle løse en oppgave som virket uløselig: han måtte skaffe en Silmarill fra den onde valaen Morgoths krone. Med Lúthiens hjelp klarte han å nå dette målet, men han ble senere drept av Carcharoth. Som første og eneste menneske vendte han tilbake fra døden, ved at Lúthien ofret sin egen udødelighet.
Juan Carlos Pérez Rondón
Juan Carlos Pérez Rondón (født 17. mai 1969), cubansk baseballspiller som deltok i de olympiske leker 1992 i Barcelona.
Pérez ble olympisk mester i baseball under Sommer-OL 1992 i Barcelona. Han var med på det cubanske laget som vant den første olympiske baseballturneringen foran Kinesisk Taipei og Japan. Cuba vant finalen mot Kinesisk Taipei med 11-1.
Inger Lagset Egeland
Inger Lagset Egeland (født 22. juni 1937) er en norsk fagbokforfatter og mykolog (soppekspert). Egeland er utdannet cand.real. med hovedfag i botanikk, og har mykologi som spesialfelt. Hun har bakgrunn som lærer og rektor og er offentlig godkjent soppsakkyndig. Inger Lagset Egeland er æresmedlem i Norges sopp- og nyttevekstforbund.
Sammen med naturfotograf Steinar Myhr har hun utgitt to av de mest kjente norske soppbøkene. Boka Sikre sopper ble lansert i 1988, og har siden kommet i fem utgaver. I 2010 lanserte Gyldendal den også som applikasjon for iPhone, en av forlagets første satsinger på denne plattformen.
Sveriges riksbank
Sveriges riksbank (kortform: Riksbanken) er sentralbanken i Sverige.
Riksbanken regnes for å være verdens eldste sentralbank, og ble etablert i 1668 under navnet Riksens Ständers Bank, det vil si Riksdagens bank.
Dens forgjenger ble stiftet i 1656, og het «Johan Palmstruchska banken» eller «Stockholm Banco». Dette var private banker, men de var regulert av Kongen, og Kongen utnevnte også styret i bankene.
Fram til 1904 utga hver bank sine penger, så Riksbanken hadde ikke enerett på dette før 1904.
Sentralbanksjef er pr. november 2008 er Stefan Ingves, som tok over for Lars Heikensten i 2006.
Siden Sverige er medlem av EU, er også sentralbanken medlem av Det europeiske systemet av sentralbanker og eurosamarbeidet. På denne måten har banken innflytelse på pengepolitikken og den økonomiske politikken både i Sverige og i EU.
Hovedstyringsmålet i EU, og dermed også Sverige, er lav og stabil inflasjon på ca. 2 % i året.
Natalja Antjukh
I 2020 var Antjukh blant fire russiske friidrettsutøvere som ble anklaget for å ha benyttet doping. Sakene var basert på etterforskning av russisk doping utført foVerdens antidopingbyrå og presentert i 2016 av den canadiske advokaten Richard McLaren. Utestengelsen ble bekreftet 7. april 2021 av CAS da hun ble utestengt fra friidrett i 4 år som medførste at alle hennes resultater fra 30. juni 2013 ble strøket. I 2022 ble alle hennes resultater fra 15. juli 2012 strøket.